NaiveNeuron/SloPal huggingface dataset:
Linhart, Patrick, poslanec NR SR (2020-07-24):
4.09 hod. Po sedemnástich hodinách počúvania týchto, týchto žvástov vašich a som naozaj unavený už, my aj celé Slovensko. Myslím, už aj keď sa pozriem na Facebook na tie komenty, tak vidím, že my sme sklamali celé Slovensko. My sme sklamaním pre celé Slovensko, to, čo sme dneska ukázali, že sa tu bavíme o takýchto hlúpostiach, a miesto toho neriešime vážne problémy. Pán kolega mal úplne pravdu, ako neozoberali sa, nezaoberáme sa nejakými, nejakými politickými mŕtvolami, ktorí toto celé vyvolali, poďme ďalej, poďme pracovať, dámy a páni. Poďme pracovať, na to sme tu, na to sme boli zvolení. Ja som dnes musel zrušiť, alebo teda včera, pardon, zrušiť päť mítingov ohľadom potravinového semaforu, mal som tu odborníkov, mal som tu ľudí, s ktorými som sa mal stretnúť a riešiť problematiku, skutočnú problematiku, a nie tieto, tieto vaše hlúposti. Sedemnásť hodín! 17 hodín! Ako pekár v Belgicku cez leto, vám poviem, že ja som mal dobrý pocit z dobre vykonanej práce, lebo na ten druhý deň ráno som videl tie bochníky chleba a tie croissanty a mal som dobrý pocit z toho. Dneska nemám z toho dobrý pocit. Po 17 hodinách žvástov o ničom sa hanbím. Hanbím sa, ako sa hanbí celé Slovensko. Sklamali sme ho, svojich voličov, sklamali sme ako parlament. Ďakujem.
Figeľ, Ján, podpredseda NR SR (2012-12-18):
Posledná faktická, respektíve reakcia. Nech sa páči, pán Viskupič.
Migaľ, Samuel, poslanec NR SR (2024-02-23):
Ono to totižto súvisí s tým, že pána generálneho prokurátora ste zvolili do funkcie vy a vy si nesiete za tú, za to vašu zodpovednosť. A to všetko čo tu teraz robíte, tak je len klopanie a vyplakávanie, klopanie na otvorené dvere. A keď sa pozrieme na to, čo sa momentálne ukazuje, ako prebiehali všetky tie trestné konania, ako boli futrovaní informáciami kajúcnici, ktorí mali vypovedať, tak ako si tí kovboji z NAKA predstavovali, tak viete čo? Ja by som na vašom mieste radšej tento návrh stiahol, pretože možno v budúcnosti budú títo vaši elitní policajti práve takúto tri-šesť-trojku aj potrebovať. Ďakujem pekne.
Simon, Zsolt, poslanec NR SR (2015-09-30):
Ďakujem pekne. Vážený pán predseda parlamentu, vážený pán podpredseda vlády, kolegyne, kolegovia, v zmysle rokovacieho poriadku § 29 ods. 1 a 2 chcem podať návrh, aby sme prerušili rokovanie. A chcem požiadať o mojich pozmeňujúcich návrhoch, ktoré som predniesol dnes na schôdzi k tomuto návrhu, aby ich rokovali výbory, ktoré určí predseda. Dovoľte, aby som vám zacitoval § 29 ods. 1: „Poslanec môže v rozprave podať k prerokovanej veci pozmeňujúce alebo doplňujúce návrhy, ktoré musia byť vyhotovené písomne a riadne sformulované.“ Čo zjavne sú. „Poslanec alebo navrhovateľ môže po podaní pozmeňujúceho alebo doplňujúceho návrhu navrhnúť prerušenie prerokovania veci až dovtedy, kým k nim nezaujme stanovisko výbor, ktorý určí Národná rada.“ O to žiadam teraz. Ďakujem pekne.
Mezenská, Helena, poslankyňa NR SR (2014-02-05):
V súbore zamietnutých zákonov a predložených noviel opozície, ktoré som v podstate spravodajcovala aj v priebehu dnešného dňa, naozaj ak tento zákon nebude schválený a znova odzrkadlí nepragmatický prístup väčšiny poslancov, ktorí majú v rukách svoju rozhodovaciu moc, bude to pre mňa znova len ďalší dôkaz toho, že tento parlament v svojom kontexte, v svojom závere, vo svojom sumáre nepracuje a neslúži potrebám ľudí, ktorí volajú po takýchto zmenách, a spolu s tým spojím aj to svedectvo, ktoré v kontakte s ľuďmi budem vydávať širokej občianskej verejnosti o tom, že nie je ochota v tomto parlamente pracovať a schvaľovať rozumné a pre ľudí potrebné zákony, pretože do takejto kategórie patrí aj tento zákon. Znova si budeme môcť ako poslanci zodpovedať, nakoľko a v čom sme ako pomerne nákladná inštitúcia, ako parlament, nakoľko sme pre ľudí prínosní, a či naozaj parlament v takejto skladbe, ako pracuje, ako sa stavia k opozičným návrhom, nie je iba samoúčelnou a až príliš luxusnou inštitúciou. Ďakujem.
Suchánek, Alan, poslanec NR SR (2016-09-23):
Takže chcem ešte raz povedať, že vôbec nie ako Biela vrana, ale ako lekár, ktorý odhalil kauzu CT. Skúste to spochybniť. Môžme sa o tom baviť. To nedokážete spochybniť. Nikdy som nemal nečestný ani zlý úmysel. Ak ma vy chcete z niečoho podozrievať, nech sa páči. Ja som vždycky zastával len to, aby pacientovi nebolo poškodené, aby pacient mohol dostať to, čo potrebuje. Jedine preto som presadzoval, alebo som mal úmysel, aby sa čím skôr kúpil CT prístroj v piešťanskej nemocnici. Ja som tú výberovú komisiu neurobil, ja som ten výber neovplyvňoval a jediné, čo som chcel presadiť, bolo to, aby sa to cétečko kúpilo. Do dneska tam nie je. Do dneska v mnohých nemocniciach sú také staré CT prístroje, ktoré sú už dávno za životnosťou. Tie vyšetrenia trvajú dlho, dávajú veľké dávky žiarení, pacienti sú poškodzovaní, a pritom vaša strana z posledných desiatich rokov osem rokov vedie ministerstvo zdravotníctva. Neurobila absolútne nič! Absolútne. A práve sa podpisuje za úroveň nášho zdravotníctva, ako momentálne vyzerá. Ďakujem.
P. Hrušovský, podpredseda NR SR: (2001-09-12):
Páni poslanci a poslankyne strán vládnej koalície, prosím, aby ste sa ihneď teraz odobrali na rokovanie. Vy máte svoju vlastnú miestnosť, pán poslanec, na rokovanie poslaneckých klubov, takže vyhlasujem prestávku do 15.30 hodiny. A prosím teraz, tak ako som uviedol, pánov poslancov vládnej koalície na prítomnosť na rokovanie spoločného poslaneckého klubu. (Prestávka.) (Po prestávke.)
P. Paška, predseda NR SR: (2010-02-11):
Spravodajcom je pán poslanec Dubravay.
Pčolinský, Peter, podpredseda NR SR (2022-11-09):
Dobrý deň prajem. Otváram rokovací deň. O ospravedlnenie neúčasti na dnešnom rokovaní 75. schôdze Národnej rady Slovenskej republiky požiadal poslanec Miroslav Urban. Teraz by som vás poprosil všeobecným súhlasom, aby pán minister Karas po tom, ako prednesie svoje body, mohol ešte predniesť bod návrh na voľbu predsedu ÚVO. Je všeobecný súhlas? (Súhlasná reakcia pléna.) Ďakujem. Podľa odsúhlasenej zmeny programu pristúpime k rokovaniu o návrhu vlády na skrátené legislatívne konanie o vládnom návrhu zákona o špeciálnom spôsobe hlasovania o referende vyhlásenom na základe petícii občanov prijatej 24. augusta 2022. Návrh vlády je pod tlačou 1282. Prosím ministra vnútra Slovenskej republiky Romana Mikulca, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona o špeciálnom spôsobe hlasovania v referende vyhlásenom na základe petície občanov prijatej 24. augusta 2022 , tlač 1282.)
Jurinová, Erika, podpredsedníčka NR SR (2014-07-03):
Takže o slovo požiadal pán minister, pán podpredseda vlády Robert Kaliňák, bude hneď reagovať na interpeláciu.
Pčolinský, Peter, podpredseda NR SR (2022-10-26):
Jedna faktická poznámka na vaše vystúpenie. Pán poslanec Svrček, nech sa páči.
Danko, Andrej, predseda NR SR (2016-09-12):
Prosím, prezentujme sa a hlasujme. (Hlasovanie.) Prítomných 132 poslancov, za 131, zdržal sa 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej prosím povereného člena výboru pre pôdohospodárstvo a životné prostredie poslanca Mikuláša Krajkoviča, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch, tlač 193, bod 33 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z. , tlač 193.)
Pellegrini, Peter, podpredseda NR SR (2020-07-14):
Ďakujem pekne. Vyhlasujem všeobecnú rozpravu za skončenú. Pýtam sa pána ministra, či chce zaujať stanovisko v záverečnom slove. Nech sa páči. Kolegom a kolegyniam pripomínam, že v prípade, že skončíme tento bod, tak určite o ňom budeme hlasovať do dvanástej a ak dovtedy stihneme aj komisárku, tak aj o tom budeme ešte do dvanástej hlasovať. Nech sa páči, pán minister.
Zmajkovičová, Renáta, podpredsedníčka NR SR (2013-02-05):
Ďakujem, pán minister. Pán spravodajca, chcete zaujať stanovisko? Nie. Prerušujem rokovanie o tomto bode programu a budeme pokračovať informáciou o vydaných aproximačných nariadeniach vlády Slovenskej republiky v druhom polroku 2012 a o zámere prijímania aproximačných nariadení vlády Slovenskej republiky v prvom polroku 2013 . Materiál vlády má tlač 360. A opäť poprosím pána ministra spravodlivosti Tomáša Boreca o uvedenie tohto materiálu. Nech sa páči, pán minister.
Bugár, Béla, podpredseda NR SR (2011-03-25):
Na vystúpenie pána poslanca s faktickou poznámkou ako jediný pán poslanec Chren. Nech sa páči, máte slovo.
Šeliga, Juraj, podpredseda NR SR (2020-11-12):
Mali by ste reagovať na pána Fica.
K. Tóthová, poslankyňa: (2004-10-22):
K pánovi poslancovi Kahancovi. No mne sa tieto negatívne vystúpenia práve z klubu KDH, ktoré má za strategický, politický cieľ rozvoj a podporu rodiny, stávajú úplne nepochopiteľnými. Hovoríte o komplexnom nejakom programe. Ale veď taký žiaden ste nepredložili. Aj keď ide o čiastkové vylepšenie, ale je to vylepšenie existujúcej rodiny a môžu to byť prvky prípadného ďalšieho komplexného doriešenia. Čomu sa bránite? Je pravdou, že potrebujeme širokú reprodukciu, nie zúženú, teda jednoduchú, ale my nemáme ani tú jednoduchú. A často tí, čo majú už prvé dieťa, sa rozhodnú aj to druhé dieťa mať, keď už majú zakúpené príslušné vaničky, postieľky, dupačky a podobne. Ja si myslím, že tento legislatívny návrh je dobrý. A pokiaľ niekto nepredložil niečo lepšie, pre mňa je trápne, keď kritizuje dobré, ktoré je predložené. Ďakujem za pozornosť.
Horecký, Ján, poslanec NR SR (2023-12-13):
Ďakujem. Pán predsedajúci, žiadam vás, teda prednášam procedurálny návrh v tom zmysle, aby bolo zabezpečené podľa zákona o rokovacom poriadku Národnej rady riadne fungovanie Národnej rady. To znamená možnosť podať počas rokovania pozmeňujúci návrh poslancom. A keďže zároveň nechcem, aby sa toto dialo na úkor zamestnancov, ktorí nemajú pozíciu ako my poslanci, ale sú riadnymi zamestnancami a neberiem si ich na svedomie, aby tu museli s nami byť kvôli vám do polnoci každý deň, tak žiadam, aby sme rokovali v riadnych rokovacích hodinách. Ďakujem. (Potlesk.)
J. Podmanický, poslanec: (2008-12-02):
Treba si tu povedať jednu základnú vec. Veď ten návrh, ktorý ste predložili, páni poslanci z SMK, veď to bol čisto jednojazyčný maďarský, len maďarský názov. Na akých demokratov sa tu hráte, keď ani takú štipku úcty voči Slovenskej republike ste nemali, že by ste vy sami vo svojom návrhu navrhli dvojjazyčné názvy, po maďarsky a slovensky. Nemali ste tú štipku, boli ste arogantní a jednoducho ukazovali ste, kto je pánom v tomto parlamente. A postupne salámovou metódou si získavate jeden tromf za druhým. Chcem sa vás spýtať. Ja, páni poslanci nemám problém s tým, aby, povedzme, v tých obciach, v ktorých platí tabuľový zákon, sa používali dvojjazyčné názvy aj v učebniciach. Nemám s tým problém. Pokojne to môžete používať. Ale pýtam sa, akým právom vy chcete k obciam na Orave, na Kysuciach, na Spiši, kde v živote Maďari nežili, používať ich maďarské ekvivalenty vo svojich učebniciach. Veď to je nehoráznosť, to je arogancia, to je drzosť. A ešte keď ste kritizovali pána poslanca Rafaja za to, že vraj tu klamal, keď v maďarských učebniciach sú používané dvojjazyčné názvy. Áno, sú, niektoré sú, ale drvivá väčšina názvov je len v maďarčine vo vašich učebniciach, na ktoré sa odvolávate, že sú demokratické a v súlade so štandardmi Európskej únie. Takže ja prosím aj slovenských poslancov, aby možno viac argumentovali, aby tu nezaznievala tá lavína pseudoargumentov zo Strany maďarskej koalície. Veď je to nehorázne. Veď si už uvedomme, preboha zlatého, kam posúvame túto republiku. Akceptujme dvojjazyčné názvy tam, kde Maďari žijú. Ale neakceptujme ich tam, kde nežijú a kde v živote nežili, kde zaviedli tieto názvy v roku 1898 tvrdými maďarizačnými zákonmi. A tieto chceme teraz dostať do právneho poriadku Slovenskej republiky. (Potlesk.)
Laššáková, Jana, podpredsedníčka NR SR (2013-11-29):
S reakciou pán poslanec Duchoň, nech sa páči.
Hrnčiar, Andrej, podpredseda NR SR (2018-02-01):
Reakcia na faktické, pán poslanec Petrák.
Bugár, Béla, podpredseda NR SR (2018-11-27):
Pán poslanec Pamula.
Nachtmannová, Oľga, poslankyňa NR SR (2015-01-28):
Vážený pán predsedajúci, Výbor Národnej rady Slovenskej republiky pre vzdelávanie, vedu, mládež a šport ako gestorský výbor pri rokovaní o návrhu zákona, o návrhu, pardon, na vyslovenie súhlasu Národnej rady Slovenskej republiky s uzavretím Zmluvy o európskom spolupracujúcom štáte medzi Slovenskou republikou a Európskou vesmírnou agentúrou, tlač 1336 (ďalej len „návrh“), podáva Národnej rade Slovenskej republiky spoločnú správu výborov Národnej rady Slovenskej republiky o prerokovaní uvedeného návrhu a návrh na uznesenie Národnej rady Slovenskej republiky. Po prvé, predseda Národnej rady Slovenskej republiky rozhodnutím z 12. januára 2015 č. 1374 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určil Výbor Národnej rady Slovenskej republiky pre vzdelávanie, vedu, mládež a šport. Súčasne určil lehoty na prerokovanie návrhu vo výboroch a v gestorskom výbore. Ústavnoprávny výbor Národnej rady Slovenskej republiky uznesením z 13. januára 2015 č. 549 a Výbor Národnej rady Slovenskej republiky pre vzdelávanie, vedu, mládež a šport uznesením z 22. januára 2015 č. 155 zhodne odporúčali Národnej rade Slovenskej republiky vysloviť súhlas s medzinárodnou zmluvou a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Gestorský výbor na základe stanovísk výborov vyjadrených v uzneseniach uvedených v druhej časti spoločnej správy predkladá Národnej rade Slovenskej republiky návrh uznesenia, v ktorom odporúča Národnej rade Slovenskej republiky podľa čl. 86 písm. d) Ústavy Slovenskej republiky po a) vysloviť súhlas so Zmluvou o európskom spolupracujúcom štáte medzi Slovenskou republikou a Európskou vesmírnou agentúrou a po b) rozhodnúť, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi. Gestorský výbor ma určil za spoločnú spravodajkyňu výborov s tým, aby som informovala Národnú radu Slovenskej republiky o výsledku rokovania výborov, odôvodnila návrh a stanovisko gestorského výboru a predložila návrh na uznesenie Národnej rady Slovenskej republiky, ktorý tvorí prílohu spoločnej správy. Spoločná správa výborov Národnej rady Slovenskej republiky o prerokovaní návrhu bola schválená uznesením Výboru Národnej rady Slovenskej republiky pre vzdelávanie, vedu, mládež a šport z 23. januára 2015 č. 159. Ďakujem. Skončila som, pán podpredseda.
Grendel, Gábor, podpredseda NR SR (2020-06-04):
Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia.
Kalivoda, Peter, poslanec NR SR (2023-11-24):
Ďakujem pekne, pán podpredseda, za slovo. Pán minister, veľmi ťažko sa počúvajú tie slová, myslím si, že aj kolegom z opozície, najmä z Progresívneho Slovenska. Ako ich tak sledujem, aj som ich sledoval popri tom tvojom prejave, tak si myslím, že aj im dochádza, že naozaj sa nechali nachytať. Ale teda ďalej k tvojmu, k tvojmu vystúpeniu, ty tu presviedčaš dve skupiny poslancov, tých presvedčených, myslím si, že to je tá racionálnejšia časť, pri všetkej úcte, a tých nepresvedči... nepresve... tých, ktorých nevieš presvedčiť, tak, nepresvedčiteľných. Naschvál hovorím o poslancoch, pretože verejnosť podľa posledných prieskumov si svojimi krokmi presvedčil takmer jednoznačne. Alebo nejakých 65 % ľudí súhlasí s tvojimi krokmi. Vyčítajú ti, že si urobil výmeny na tých najbližších postoch okolo seba ako ministra alebo v polícii, že si odvolal viceprezidentov, že si ich vyšmaril. No podľa mňa je úplne normálne, že každý, každý šéf, manažér, ak príde na nejaký post, kde má ľudí okolo seba z predchádzajúcej garnitúry, tak chce mať ľudí, ktorým dôveruje, a svojich blízkych ľudí a to úplne chápem a mal by to chápať každý. Ja skôr si pamätám a možno si na to spomeniete aj vy, kolegovia, ako v roku 2020 po víťazstve hnutia OĽANO začali v priebehu niekoľkých týždňoch čistky na okresných úradoch, keď začali makať akčné trojky, keď sa vypĺňali dotazníky, v ktorých bolo okrem iného uvedená kolónka, kto sa zaručuje za tohto prednostu a kto je z hnutia OĽANO. Veď si to všetci pamätáme, kto sme boli v regiónoch. To boli vtedy čistky, vtedy sa vyšmarovali ľudia, len tak, len tak, bez akéhokoľvek dôvodu a vymenili sa všetci preds... prednostovia okresní (reakcie z pléna), a nielen prednostovia, dokonca niekde, kde nemali substrát personálny, dali manželov, jedného na jeden okresný úrad, druhého na druhého. Pán minister, máte jednoznačne moju dôveru a vy, opozícia, nemáte najmenšie právo odvolávať ministra vnútra. (Potlesk.)
A. Belousovová, podpredsedníčka NR SR: (2007-10-29):
A slovo má pán poslanec Markovič.
Adamčík, Eduard, poslanec NR SR (2019-09-17):
Ďakujem za slovo, pán predsedajúci. Vážené kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Irén Sárközy, Tibora Bastrnáka a Bélu Bugára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, tlač 1540, vo výboroch Národnej rady Slovenskej republiky. Výbor pre financie a rozpočet ako gestorský výbor podáva Národnej rade správu výborov Národnej rady o prerokovaní vyššie uvedeného návrhu zákona. Národná rada uznesením č. 1931 z 26. júna 2019 pridelila návrh poslancov Národnej rady Slovenskej republiky Irén Sárközy, Tibora Bastrnáka a Bélu Bugára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov na prerokovanie týmto výborom: Výboru Národnej rady Slovenskej republiky pre financie a rozpočet, ústavnoprávnemu výboru a výboru pre hospodárske záležitosti. Určila zároveň Výbor Národnej rady Slovenskej republiky pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory Národnej rady Slovenskej republiky tieto stanoviská: 1. odporúčanie pre Národnú radu návrh schváliť – Výbor Národnej rady Slovenskej republiky pre financie a rozpočet, uznesenie č. 455 zo dňa 5. septembra 2019; 2. odporúčanie pre Národnú radu návrh schváliť s pozmeňujúcimi a doplňujúcimi návrhmi – ústavnoprávny výbor, uznesenie č. 687 zo dňa 9. septembra 2019; 3. Výbor pre hospodárske záležitosti o návrhu nerokoval, pretože nebol uznášaniaschopný. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade Slovenskej republiky predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov Národnej rady Slovenskej republiky o prerokovaní návrhu poslancov Národnej rady Slovenskej republiky Irén Sárközy, Tibora Bastrnáka a Bélu Bugára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov bola schválená uznesením gestorského výboru č. 468 
z 10. septembra 2019. Týmto uznesením ma výbor zároveň poveril za spoločného spravodajcu, aby som na schôdzi Národnej rady Slovenskej republiky pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Ďakujem, pán predsedajúci, skončil som. Otvorte, prosím, rozpravu.
B. Bugár, podpredseda NR SR: (2001-11-07):
Navrhujem, vážené panie poslankyne, vážení páni poslanci, aby sme hlasovali až zajtra ráno, keďže je tu viditeľne viac poslancov, ale nie je záujem hlasovať. Je s tým všeobecný súhlas? (Reakcie z pléna.) Nie je, KDH protestuje, že nie. Vyhlasujem 30-minútovú prestávku. Pán poslanec Mikloško, nech sa páči, máte procedurálny návrh?
Pellegrini, Peter, predseda NR SR (2015-05-19):
S faktickou pripomienkou na vaše vystúpenie, pani poslankyňa, pán poslanec Frešo, nech sa páči.
Laššáková, Jana, podpredsedníčka NR SR (2014-06-25):
A nemusíte nás prosiť.
F. Mikloško, poslanec: (2008-02-06):
Prečo v tlačovom zákone nemôže byť jedna vec? Ak sa niekto dotkne niekoho v tých inkriminovaných témach, ktoré sú vymenované v zákone, tak jednoducho súd po najvyššiu inštanciu je povinný do pol roka vyriešiť problém, aby nemohli byť odklady. To je podľa mňa jediná cesta, kde ministerstvo nemôže byť a nebude spolitizované a tak, ako to povedala pani profesorka, tak vtedy to bolo do troch dní, to si neviem predstaviť. Ale som presvedčený, že novinár, ktorý niečo bude tvrdiť v novinách alebo časopise, musí dokázať, odkiaľ má, nie ani, odkiaľ má tú informáciu, ale jej pravdivosť a nech súd rozhodne o tom či áno, alebo nie. To znamená, vlastne dávam otázku na pána ministra, bol by som rád, či nekonzultoval s ministerstvom spravodlivosti a s legislatívou prijať také uznesenie do tlačového zákona, aby do pol roka museli byť skončené obidve inštancie občianskoprávneho rozhodovania. Ďakujem.
Brocka, Július, poslanec NR SR (2010-09-08):
Výbor pre sociálne veci bude mať zasadnutie zajtra o 8.30 hod. vo výborovej miestnosti.
Laššáková, Jana, podpredsedníčka NR SR (2012-08-03):
Pani poslankyňa Tomanová, nech sa páči.
Šimečka, Michal, podpredseda NR SR (2023-12-14):
Ďakujem veľmi pekne. Ďalší vystúpi s faktickou pán poslanec Pročko.
Ďuriš, Nicholsonová, Lucia, podpredsedníčka NR SR (2018-10-24):
Pán poslanec, počujete, že som dala najavo, že nie som spokojná s poriadkom v rokovacej sále?! Správajte sa slušne ku mne a správajte sa slušne ku kolegom a nebude tu ruch!
Kollár, Boris, predseda NR SR (2020-03-25):
Ďakujem. S faktickou poznámkou vystúpi pán poslanec Petrák. Nech sa páči, máte slovo.
Taraba, Tomáš, poslanec NR SR (2021-09-29):
Ďakujem za slovo. Napriek tomu, že sa bavíme o energetike, tak veľmi málo tu zaznieva, že skutočný taký primárny dôvod zdražovania energie na celom svete je aj to, že lobisti si tu presadili solárne panely, ktoré aj napriek tomu, že každý vie, že je to neefektívny spôsob, že to predovšetkým predražuje cenu elektrickej energie, tak v tomto období aj vláda Slovenskej republiky si to zadefinovala ako nejaký svoj ekologický primárny cieľ. Pritom realita je taká, že keby Európska únia vypla od zajtra výrobu a neprodukovali by sme absolútne v celej Európe nič, tak CO2 by na celom svete kleslo o 10 %. To znamená, že tieto ciele, ktoré si Európa dnes dáva, sú absolútne nerealistické, že pomôžu akýmkoľvek spôsobom v oblasti životného prostredia a už vonkoncom malé Slovensko, ktoré oproti iným štátom Vyšehradskej štvorky patrí medzi najčistejšie, čo sa týka výroby elektrickej energie, Slovensko nemá najmenší dôvod teraz predražovať ľuďom cenu elektrickej energie len preto, že si tu dávame nejaké ciele, ktoré, ktoré nepomôžu ani štátu, ani ekonomike a z nejakého globálneho pohľadu majú úplne že nulový význam. To znamená, treba sa vrátiť k výrobe, ktorá je efektívna, ktorá je čistá, a to je aj, čo sa týka jadrových elektrární, treba ENEL okamžite buď Talianom zobrať, keď to nevedia dokončiť, alebo keď, ako tu včera Richard Sulík informoval, že má nejaké, nejakú správu z SIS, na základe ktorej navštívil ENEL a pýtal sa nejaké veci, to znamená, skôr to asi zaváňa nejakým problémom a z tohoto dôvodu je potrebné sa vráti k tomu, v čom Slovensko vždy bolo stabilné.
Kolesík, Andrej, poslanec NR SR (2015-06-18):
Veľmi stručne, kolegyne, kolegovia, keďže máme o štyri minúty 19.00 hodín, dovoľte mi zhodnotiť rozpravu.. V rozprave vystúpilo päť poslancov a veľmi ma teší, že nikto z tých, ktorí vystúpili v rozprave, nedal v zmysle § 73 ods. 3 návrh na jeho dopracovanie alebo na nepokračovanie v rokovaní o ňom alebo že ho Národná rada neprerokuje v druhom čítaní. Takže teším sa na vašu podporu pri hlasovaní zajtra, prajem pekný večer.
Paška Pavol, predseda NR SR (2014-06-03):
(Hlasovanie.) 127 prítomných, 49 za, 3 proti, 75 sa zdržalo. Tento návrh sme neschválili.
Gašpar, Tibor, podpredseda NR SR (2024-09-13):
Ďakujem spoločnému spravodajcovi. Otváram rozpravu k tomuto bodu programu, konštatujem, že do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne, vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si o záverečné slovo spoločný spravodajca? Nie. Prerušujem rokovanie o tomto bode programu. Pristúpime k prvému čítaniu o návrhu poslanca Ľubomíra Vážneho na vydanie zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov. Návrh zákona je uverejnený ako tlač 411, návrh na jeho pridelenie na prerokovanie výborom je v rozhodnutí č. 425. Dávam slovo poslancovi Ľubomírovi Vážnemu, aby návrh zákona uviedol. (Rokovanie o návrhu poslanca Národnej rady Slovenskej republiky Ľubomíra Vážneho na vydanie zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov , tlač 411.)
Hajšelová, Petra, poslankyňa NR SR (2021-05-13):
Vážený pán predsedajúci, kolegyne, kolegovia, v rozprave k uvedenému návrhu zákona vystúpili dvaja poslanci. Poslanec Krúpa podal pozmeňujúci návrh. Keďže pozmeňujúci návrh bol v rozprave včera, dajte, prosím, hlasovať o skrátení lehoty v zmysle § 83 ods. 4 rokovacieho poriadku.
T. Cabaj, podpredseda NR SR: (2010-03-04):
Pán Miklós chce položiť doplňujúcu otázku. Nech sa páči. Poprosím zapojiť pána poslanca Miklósa.
M. Číž, podpredseda NR SR: (2008-05-14):
Pán poslanec Kahanec s faktickou poznámkou.
B. Bugár, podpredseda NR SR: (2005-05-20):
Otváram všeobecnú rozpravu a pýtam sa, či sa hlási niekto ústne do rozpravy, nakoľko nemám písomné prihlášky do rozpravy. Pán poslanec Ondriaš. Končím možnosť sa prihlásiť ústne do rozpravy. Nech sa páči, pán poslanec, máte slovo. K. Ondriaš, poslanec: Vážený pán predsedajúci, dámy a páni, mám len krátku poznámku k prerokovávanej novele Občianskeho zákonníka. Súhlasím, že je potrebné právne ošetriť aj predávané veci, ktorých doba použitia je kratšia ako 2 roky, ale navrhovaná novela Občianskeho zákonníka do tejto problematiky vnáša určitú právnu neistotu a široký právny výklad pri aplikácii ustanoveného ustanovenia v praxi. Navrhovaná novela zákona dáva výrobcovi právo stanoviť záručnú lehotu na predávanú vec. Výrobca týmto môže stanoviť kratšiu záručnú lehotu, ako je napr. životnosť výrobku, ktorá môže byť aj kratšia ako 24 mesiacov. Preto si myslíme, že to môže byť v rozpore so zákonom zákonodarcu, ktorý chce ustanoviť inú záručnú dobu. Preto upozorňujem na existujúci problém, aby záručná doba bola vymedzená s väčšou určitosťou. Vzhľadom na uvedené navrhujem predložený návrh zákona vrátiť na prepracovanie v tomto znení: § 620 ods. 1 znie: „Záručná doba je 24 mesiacov. Ak použiteľnosť predávanej veci je kratšia ako 2 roky, záručná lehota skončí uplynutím tejto doby.“ Ďakujem za pozornosť.
Danko, Andrej, podpredseda NR SR (2024-06-27):
Poslankyňa Veslárová.
Grendel, Gábor, podpredseda NR SR (2023-02-08):
Budeme pokračovať o štrnástej hodine, presne tak, prerušujem schôdzu zatiaľ. (Prerušenie rokovania o 12.01 hodine.) (Pokračovanie rokovania o 14.00 hodine.)
Sabolová, Mária, poslankyňa NR SR (2011-09-14):
Ďakujem pekne. Pán predseda, dajte hlasovať o pozmeňujúcom návrhu poslankyne Sabolovej, o obidvoch bodoch spoločne.
Čaplovič, Dušan, poslanec NR SR (2011-04-01):
Ďakujem veľmi pekne. Najprv poznámku k tým vranám. Vrany sa otáčajú okolo Košíc, preto sa im hovorí aj v Košiciach „Vraňare“, kone sa točia okolo Prešova, preto sa im hovorí „Koňare“. A Bratislavčanom sa hovorí „Paštikáre“, pretože odhadzujú konzervy z pašték, keď chodia na huby na Záhorie. Ale vráťme sa teraz k veci, teda konkrétne k tomu, čo ste vraveli. Ja by som chcel dovysvetliť, čo ste začali vysvetľovať a ste nevysvetlili, a preto sa to týka aj pána podpredsedu vlády. Ak v jednej obci bude 15 % Rómov a 15 % Maďarov alebo 15 % Rusínov a 15 % Rómov, to sa týka východného Slovenska, 70 % bude Slovákov, tak mestský policajt, ktorý je zamestnanec samosprávy, bude musieť komunikovať s nimi buď v rómčine, v maďarčine aj v slovenčine, teda bude musieť ovládať tri jazyky. A naozaj sa chcem opýtať pána podpredsedu vlády súčasne, však on bude vystupovať v závere, ako to chce zabezpečiť s tou rómčinou alebo s rusínčinou, pretože Rómovia a Rusíni vôbec o toto nestoja. Ja sa s nimi stretávam, s tými organizáciami, a rozprávam o tom, pre nich to nie je potrebné. Čiže je to potrebné pre jednu národnostnú menšinu a ciele veľmi dobre vieme a vieme ich aj odhadnúť, kam to smeruje. Ďakujem vám veľmi pekne.
Blanár, Juraj, poslanec NR SR (2015-04-17):
Ďakujem. Pán poslanec Kaník, ja sa plne stotožňujem s tým, že bol podaný podnet na prokuratúru voči Váhostavu-SK. A vy ste to opäť zmanipulovali, to vyjadrenie, že nebodaj ja sa hlásim k tomu. Áno, ja sa hlásim k tomu, čo firma Váhostav a mnoho poctivých skvelých technikov a robotníkov vybudovalo na Slovensku za tie desaťročia, čo existuje, ešte predtým. A je mi to aj trošku ľúto, pretože takáto firma, ktorá mala výborné meno, možno nečestným konaním je takýmto spôsobom dnes pertraktovaná. A ja som tam skončil prácu v roku 2002 a myslím si, že to, čo urobila, je skvelé. Pán poslanec Kaník, ten váš návrh. Na jednej strane kritizujete, že z bánk, v podstate sú to peniaze, rovnako peniaze daňových poplatníkov, a na druhej strane navrhujete, že mal by štát odkúpiť 100 % pohľadávok. A to už sú neni peniaze daňových poplatníkov? A ešte vy ako podnikateľ, ešte navrhujete, aby štát si vlastne uplatňoval, započítaval pohľadávky, čím vy veľmi dobre viete, že z tých budúcich zákaziek, ak tam nebude dostatočný zisk, bude len reťaziť problémy pre ďalšie firmy, ktoré budú pri tých subdodávateľoch, pri tých iných zákazkách. Ako takéto niečo môže povedať podnikateľ takéto rangu ako vy? No a banky? No veď svojím spôsobom môžeme povedať o bankách, že v podstate takmer všetky peniaze, ktoré sú tam, v bankách, sú peniaze daňových poplatníkov, pretože tam majú svoje úložky, a banky s nimi narábajú. Ale toto má úplne iný inštitút. Naviac táto banka, do ktorej to chceme dať, má finančné prostriedky, ktorými môže uskutočniť tento kontrakt, a hlavne vie pomôcť riešiť tento problém na rozdiel od toho vášho návrhu, ktorý to nevie riešiť.
Karahuta, Jaroslav, poslanec NR SR (2021-10-21):
Ďakujem, pán predseda. Chcem požiadať, aby sa dalo do zápisu, že dnešné hlasovanie č. 108 som sa hlasovania zdržal, a pritom ma vykázalo za.
Kužma, Štefan, poslanec NR SR (2011-03-29):
Ďakujem pekne, pán predsedajúci. Dôvodom predloženia návrhu zákona, ktorým sa mení zákon č. 5/2004 Z. z. o službách zamestnanosti, je skutočnosť, že Slovenská republika má pomerne veľké problémy so zamestnávaním dlhodobo nezamestnaných, častokrát bez akéhokoľvek vzdelania alebo kvalifikácie. Novela zákona má za cieľ udržiavanie, získanie pracovných návykov tejto cieľovej skupiny, ako i rozšírenie možnosti aplikácie využívania jedného z mnohých nástrojov aktívnej politiky. Návrhom zákona sa vytvára legislatívne prostredie, ktoré rozširuje doteraz prijaté opatrenia na trhu práce, a má kladný vplyv na vývoj zamestnanosti v Slovenskej republike. Aby som to povedal úplne jednoducho a jasne pre všetkých. V našom systéme aktivačných prác, kde tí ľudia, ktorí sú na sociálnych dávkach, tak si môžu časť peňazí prilepšiť tým, že dnes pracujú pre obec. Tak tento zákon rozširuje to, aby mohli pracovať aj pre samosprávne kraje, hlavne na údržbe a čistení ciest a komunikácií, parkovísk a podobne. V podstate tým rieši problém obcí, kde tieto komunity sú veľké ku veľkosti obce, kde máme už dnes aj niekoľko sto alebo niekoľko tisíc takto nezamestnaných ľudí, a je logické, že títo ľudia nemôžu vlastne denne vykonávať práce pre danú obec, proste nie je možné zamestnať každý deň v obci rádovo sto či niekoľko tisíc ľudí. Čiže títo ľudia, ktorí by nemali možnosť pracovať pre obec, tak by mohli pracovať na podobných prácach aj pre samosprávny kraj. Dúfam, že tento zákon sa stretne so všeobecnou podporou, nakoľko aj vo výbore sme si všetky vlastne pripomienky aj opozície osvojili a zapracovali sme ich do pozmeňovacích návrhov. Takisto všetky pripomienky ministerstva sociálnych vecí a legislatívneho odboru parlamentu sú zapracované v pozmeňovacích návrhoch. Ďakujem pekne.
D. Čaplovič, podpredseda vlády SR: (2006-09-05):
Z toho dôvodu vás chcem všetkých požiadať o podporu tohto skráteného legislatívneho konania. Ďakujem. (Potlesk.)
Grendel, Gábor, podpredseda NR SR (2020-11-24):
Ďakujem, pán minister. Prosím, zaujmite miesto pre navrhovateľov. Dávam slovo spoločnému spravodajcovi z výboru pre vzdelávanie, vedu, mládež a šport pánovi poslancovi Igorovi Kašperovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Jurinová, Erika, podpredsedníčka NR SR (2014-05-30):
Ďakujem pekne, pán poslanec. Na vaše vystúpenie chcú reagovať štyria páni poslanci. Uzatváram možnosť prihlásiť sa s faktickou poznámkou. Pán poslanec, zaradím aj vás. Prosím vás, aby ste boli dôslední naozaj pri tom, vždy si myslím, že nechávam dostatok času. Takže, nech sa páči, pán poslanec Lipšic.
Bugár, Béla, podpredseda NR SR (2016-04-28):
Áno. (Hlasovanie.) Prítomných 142, za 50, proti 68, zdržalo sa 24 poslancov. Konštatujem, že prvý návrh pána poslanca nebol schválený.
Marcinková, Vladimíra, poslankyňa NR SR (2021-05-06):
Ďakujem. Dovoľujem si pripomenúť, že výbor pre európske záležitosti bude zasadať o 13.00 hod. v miestnosti č. 149. Ďakujem.
Karas, Daniel, poslanec NR SR (2024-04-16):
Ďakujem pekne, pán predsedajúci. Dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 260 (tlač 261, pozn. red.), v skrátenom legislatívnom konaní.
Žiga, Peter, podpredseda NR SR (2023-12-13):
Pán poslanec Viskupič.
Šeliga, Juraj, podpredseda NR SR (2020-09-17):
Prezentujme sa, prosím, a hlasujme. (Hlasovanie.) Prítomných 136 poslancov, za 85, proti 12, zdržalo sa 39, hlasovali všetci prítomní. Konštatujem, že sme tento návrh schválili. Teraz prosím predsedu ústavnoprávneho výboru pána poslanca Vetráka, aby uviedol ďalšie hlasovanie o návrhu uznesenia k informácii o vydaných aproximačných nariadeniach vlády Slovenskej republiky v I. polroku 2020 a o zámere prijímania aproximačných nariadení vlády v II. polroku 2020. Je to tlač 173. Nech sa páči, máte slovo. (Hlasovanie o informácii o vydaných aproximačných nariadeniach vlády Slovenskej republiky v I. polroku 2020 a o zámere prijímania aproximačných nariadení vlády Slovenskej republiky v II. polroku 2020 , tlač 173.)
Danko, Andrej, podpredseda NR SR (2024-04-30):
Poslanec Krúpa.
Laurenčík, Milan, podpredseda NR SR (2021-09-24):
Prosím, prezentujme sa a hlasujme o skrátení lehoty, tak ako to navrhol pán spravodajca. (Hlasovanie.) Prítomných 137, za 86, proti 42, zdržalo sa 9, hlasovali všetci. Konštatujem, že lehotu sme skrátili. Pán spravodajca, ďalšie návrhy.
Pellegrini, Peter, predseda NR SR (2015-07-02):
Ďakujem veľmi pekne. Ešte pred tým, ako odovzdám slovo pánovi poslancovi Beblavému, o slovo požiadal pán podpredseda vlády a minister vnútra Robert Kaliňák, ktorý vystúpi v rozprave. Nech sa páči.
Kollár, Boris, predseda NR SR (2020-04-28):
S ďalšou faktickou poznámkou vystúpi pani poslankyňa Vaľová.
Blanár, Juraj, podpredseda NR SR (2023-05-05):
Zároveň vyhlasujem dnešný deň za uzavretý a prajem vám všetkým príjemný či už pracovný, alebo osobný víkend s tým, že budeme pokračovať v utorok o deviatej hodine bodmi, ktoré sú na deviatu hodinu termínované.
Figeľ, Ján, podpredseda NR SR (2013-02-06):
Ďakujem pekne. Nech sa páči zaujať miesto pre spravodajcov. Otváram rozpravu k tomuto návrhu. Ako prvého evidujem pána predkladateľa Jozefa Viskupiča. Nech sa páči. Potom mám písomné prihlášky od Eriky Jurinovej a Martina Fecka. Nech sa páči.
Kadúc, Miroslav, poslanec NR SR (2013-04-30):
Dobre. Vzhľadom k tomu, že tie dva body obsahujú tak závažnú otázku, ako je voľba, alebo teda menovanie pána Čentéša do funkcie generálneho prokurátora, a teda aj že nevidím dôvod na skrátené legislatívne konanie, dávam návrh, aby o tejto otázke, ako i štandardnom minimálne rokoval ústavnoprávny výbor, či je to v súlade s legislatívnym procesom.
Hrnčiar, Andrej, podpredseda NR SR (2019-09-18):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. O slovo požiadala navrhovateľka, nech sa páči.
Lipšic, Daniel, poslanec NR SR (2015-10-01):
Ďakujem veľmi pekne. Vážená pani predsedajúca, milé kolegyne, vážení kolegovia, podľa súčasnej úpravy sa do príjmu zdravotne ťažko postihnutej osoby pri hodnotení príjmu pre účel poskytovania kompenzačných príspevkov nezapočítava príjem získaný od nadácií, občianskych združení, neziskových organizácií a neinvestičných fondov. Navrhuje sa tento okruh rozšíriť aj na charitatívnu pomoc získanú priamo od fyzických osôb alebo od iných právnických osôb. Takúto pomoc mnohí ľudia alebo firmy poskytujú nezištne v dobrom úmysle pomôcť zdravotne ťažko postihnutej osobe. Preto je potrebné aj tieto príjmy postaviť na roveň pomoci, ktoré poskytujú uvedené organizácie tretieho sektora, tak, aby to neovplyvňovalo hodnotenie príjmu žiadateľov o kompenzačné príspevky. Myslím si, že nie je racionálny dôvod pre to, aby, aby tieto, táto pomoc bola odlišovaná podľa subjektu, ktorý ju poskytuje, či ju poskytne fyzická osoba, dajme tomu nejaký filantrop alebo nadácia, občianske združenie. Poviem to na príklade, ktorý ma, sa priznám, až teraz napadol. Prezident republiky každý mesiac svoj príjem, svojím príjmom pomáha ľuďom, ktorí sú v núdzi. Isto medzi nimi sú aj osoby, ktoré sú zdravotne ťažko postihnuté. A by tento príspevok, táto pomoc znamenala, že, že sa znížia štátne príspevky takejto osobe, nedáva to žiadnu logiku, lebo v princípe tam nie je rozdiel medzi takouto formou pomoci od fyzickej osoby a od napríklad nadácie alebo občianskeho združenia. Nevidím tam ani právne relevantný rozdiel, ale nie je tam podľa mňa ani vecný rozdiel. Takže vás chcem znovu požiadať o podporu návrhu novely zákona do druhého čítania. Ďakujem, pani predsedajúca.
Cmorej, Peter, poslanec NR SR (2021-02-05):
Vďaka. Ja chcem k tej záväznosti technických noriem. Podľa mňa ide o nejaké nedorozumenie, ja neviem, kde to Karol nabral, lebo to sú európske normy, ktoré sú, pokiaľ viem, priamo záväzné. Ide o STN 1176 a STN 1177, tá mala ešte nejakú novelizáciu. Dokonca na tom jednom stretnutí, čo som bol s Karolom, som sa tiež ešte, Dominik Drdul ma asi dvakrát s týmto oslovil, tak na to jedno stretnutie si si, Karol, priniesol nejakého lobistu, ktorý sám ti povedal, že aj bez tohto zákona sú normy platné na bezpečnosť tých hracích prvkov. Takže ja neviem, kde ty chodíš na toto, že tie normy nie sú záväzné. Teraz robíme v Petržalke ihrisko, bude stáť asi 100-tisíc eur, dúfam, že konečne ho tento rok už urobíme, lebo už na tom makáme asi rok. 20- alebo 30-tisíc sú náklady, ktoré sú vyvolané týmito normami, lebo tiež tam bude všade tá guma, všetko tam musí byť úplne tip-top, bude tam zábradlie, bude tam všetko, samozrejme, že to všetci dodržiavajú, tie normy, lebo im to bez toho nikto neskolauduje.
Pellegrini, Peter, predseda NR SR (2015-06-30):
Prezentujme sa a hlasujme o ďalšom pozmeňujúcom návrhu pána poslanca Poliačika, ku ktorému pán minister vyjadril pozitívny postoj. (Hlasovanie.) Prítomných 138 poslancov, za hlasovalo 133 poslancov, zdržali sa 4 poslanci, nehlasoval 1. Tento pozmeňujúci návrh sme schválili.
Jurinová, Erika, podpredsedníčka NR SR (2014-06-11):
Ďakujem pekne, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto do rozpravy prihlásiť ústne. Do rozpravy je prihlásený jeden pán poslanec. Uzatváram možnosť prihlásiť sa a zároveň dávam slovo pánovi poslancovi Hlinovi.
Hrušovský, Pavol, podpredseda NR SR (2011-03-29):
Hlasujeme, páni poslanci, o pozmeňovacom návrhu pána poslanca Jurčíka. (Hlasovanie.) 149 prítomných, 79 za, 1 proti, 69 sa zdržalo. Návrh sme schválili. Prosím ďalší návrh, pán poslanec.
M. Kovačócy, poslanec: (2008-12-03):
Vážený pán predsedajúci, dajte hlasovať o pozmeňujúcich návrhoch pána poslanca Slabého en bloc, naraz.
Bugár, Béla, podpredseda NR SR (2018-02-08):
Pán poslanec Poliačik, nech sa páči, môžte reagovať.
Fecko, Martin, poslanec NR SR (2013-05-17):
Ďakujem pekne, pán kolega, že si na mňa reagoval. V prvom rade, nehlásime sa k liberálnym hodnotám, to by som bol teda niekde mimo. A k tomu faktickému. No 25, to je ten, 25, že zajtra mu dám výpoveď, že v roku dvetisíc, neviem koľko, tridsať, či koľko, budem, áno, tú výpoveď ako realizovať? Ale, vážení, vy si myslíte, že babka, ktorej príde zmluva, nemá nikoho pri sebe, že ona sa v tých paragrafoch vyzná tak super, že zajtra podá výpoveď, aby nezabudla? Respektíve pýtam sa: je právne povedomie občana, vlastníka pôdy Slovenskej republiky také vysoké, že ono vie sa zorientovať v každom zákone, aj v zákone o nájme? Pretože videl som stovky nájomných zmlúv, kde poľnohospodárske, respektíve iné organizácie obhospodarujúce poľnohospodársku pôdu – aj lesnú, ktorých je teda minimum na tú lesnú pôdu, nájomných zmlúv, to som videl možnože desať kusov - si predstavte, že tam neuvádzajú možnosti vypovedania zmluvy. To znamená, že povedia A a nepovedia B, čo je v tom zákone. A to je u mňa ten problém. Že pokiaľ tie zmluvy budú mať, áno, ako je tam možná výpoveď, akým spôsobom na dobu určitú, na dobu neurčitú, keď tam to v tej nájomnej zmluve bude, beriem. Ale, žiaľ, my musíme predsa občanom, nezahmlievať, povedať jednoznačne: je to tak. To znamená, keď dáme 25 rokov a tie zmluvy sú také, aké sú, respektíve nie sú na „pepeáčke“, ako bolo vami povedané, pán minister, že čo by sme s tým robili, keď sme to zdedili, že tam prakticky neprekladajú nájomné zmluvy a môžu dať dotácie, takže viac-menej je to veľký problém. Takže ja hájim tých ľudí, ktorí nie sú právne zbehlí, a dostane to a zrazu zistí, že 25 rokov mu beží. Veď to je nonsens, vážení! Pätnásť rokov už bol problém, 25 rokov, to je veľká doba, nehnevajte sa, pán kolega. Ďakujem.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 129 poslancov, za 41, proti 16, zdržalo sa 70, nehlasovali 2. Konštatujem, že Národná rada tento návrh neschválila. Panie poslankyne, páni poslanci, pristúpime, nepristúpime k tajnému hlasovaniu, pretože sme toto presunuli na budúci týždeň. Vyhlasujem 5-minútovú prestávku. (Prestávka.) (Po prestávke.)
Zmajkovičová, Renáta, podpredsedníčka NR SR (2014-07-11):
Ďakujem, pani spravodajkyňa. Otváram rozpravu. Do rozpravy som dostala jednu písomnú priš, prihlášku, prepáčte. Pán poslanec Hlina, nech sa páči.
Kužma, Štefan, poslanec NR SR (2010-12-01):
Ďakujem pekne, pán predsedajúci. Pán kolega Ondruš, je tu vôbec? Tu je. To delenie na zodpovedných, nezodpovedných rodičov. No ja som zistil, že moja manželka je nezodpovedná. Zajtra má prísť, môžete jej to povedať. Ona nepracovala dvadsaťsedem týždňov pred druhým dieťaťom, lebo sme mali do dvoch rokov dve deti, čiže bola tým vaším, týmto postihnutá. Väčšina mojich spolužiačok z vysokej mala už na škole v dvadsiatich štyroch, dvadsiatich piatich rokoch dieťa. Tiež klasifikovať ich ako nezodpovedných, myslím si, že toto ste trošku prehnali. A druhú vec, ktorú ste prehnali, ten váš výpočet, kde ste hovorili koľko stratia, koľko získajú. Bol veľmi špecificky urobený na prípad. Neplatí. Poviem vám, kedy absolútne neplatí a kedy pridávame. Ak je menší rozdiel medzi prvým, druhým alebo druhým, tretím dieťaťom ako sú tri roky, už to neplatí, čo ste hovorili, absolútne, lebo nemal nárok by pri tom druhom na to vaše zvýšenie, zatiaľ čo na našom zvýšenú materskú má. Neplatí to absolútne, ani keď sa rodič rozhodne ísť po kratšej dobe ako tri roky do práce, lebo teraz už môže si zarobiť a dostane rodičovský. Obrovsky získava. Napríklad po dvoch rokoch, dnes už koľkí berú od dvoch rokov a neplatí to aj vďaka tomu, že dávame ešte príspevok na to zariadenie alebo na toho, kto mu bude dieťa opatrovať. Čiže váš, toto, čo ste vy vypočítali, platí de facto len pre prvorodených alebo deti, keď sú po väčšom rozdiele ako tri roky a zároveň je podmienka, že matka čerpá celé tri roky rodičovský príspevok a nejde pracovať. Lebo za nás, aj keď pôjde pracovať, tak ten rodičovský dostane, a tým pádom je zase na tom lepšie. Keby ste si urobili koľko je takých rodičov... (Prerušenie vystupujúceho časomerom.)
Blanár, Juraj, podpredseda NR SR (2022-03-16):
Pán predseda výboru školského, môžete na chvíľočku? (Reakcia ministra školstva: „Prepáč, nevedel som, prepáč.“ ) Nič sa nedeje, to vyriešime. (Krátka pauza. Predsedajúci komunikuje s poslancami mimo mikrofónu.) Takže konštatujem, že došlo k malému nedorozumeniu. Predsa len bude ešte musieť gestorský výbor zasadnúť, takže ďakujeme, pán minister, že ste to predniesli. Ešte raz to budete musieť absolvovať. Prerušujem rokovanie Národnej rady a budeme hlasovať o 11.05 h. Ďakujem pekne. (Prestávka.)
J. Senko, poslanec: (2008-02-14):
Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 683 z 11. decembra 2007 pridelila vládny návrh zákona, ktorým sa mení a dopĺňa zákon č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty v znení neskorších predpisov (tlač 465), na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Vládny návrh zákona odporučili schváliť Ústavnoprávny výbor Národnej rady Slovenskej republiky uznesením č. 306 z 23. januára 2008, Výbor Národnej rady Slovenskej republiky pre verejnú správu a regionálny rozvoj uznesením č. 145 z 22. januára 2008 a Výbor Národnej rady Slovenskej republiky pre kultúru a médiá uznesením č. 111 z 24. januára 2008. V časti IV spoločná správa obsahuje jeden pozmeňujúci návrh. Gestorský výbor na základe stanovísk výborov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona, ktorý máme pod tlačou č. 465, v znení schváleného pozmeňujúceho návrhu schváliť. Gestorský výbor ma určil za spoločného spravodajcu výborov a poveril ma, aby som podal správu o výsledku prerokovania návrhu zákona vo výboroch Národnej rady Slovenskej republiky podľa § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 117 z 29. januára 2008. Pán predseda, skončil som, prosím, otvorte rozpravu, zároveň sa hlásim do rozpravy ako prvý.
Jurinová, Erika, podpredsedníčka NR SR (2014-11-08):
Prosím vás kľud, páni poslanci. Teraz má faktickú poznámku pán poslanec Mičovský.
Zmajkovičová, Renáta, podpredsedníčka NR SR (2012-07-31):
Pán poslanec Mikuš.